हायटि आव गिथावना बांग्रि। सनिबारखालि फुङाव हरखाब हादरनि सोनाब बाहागो आव गिथावना बांग्रि या फैयो। बेनि मेगनितिउत आ रिखतार स्केल आव 7.2 मोन। 300 नि बारा सुबुंफोर थैदों होनना खौरां मोनदों। 2010 मायथाइआवबो बेबायदिनो गिथावना बांग्रि फैदोंमोन, दासिमबो बे बांग्रि नि खहा निफ्राफ्राय उदां जाजोबनो हायाखै बुहुमनि गोरिब हादरफोरनि गेजेराव मोनसे हाइटि आ। गोबां न फोरा बायफ्लेजोबदों। हादरनि गाहाय मन्थ्रि या 1 दान नि थाखाय ईमारजेन्सि फोसावो। आमेरिका नि हादरगिरि ज बाइदेन आ बो मदद फोसावो। 2010 मायथाइनि जानुवारि नि बांग्रि आव 2लाख नि बारा सुबुंफोरनि जिउ गोमादोंमोन हाइटि आव, 3 लाख नि बारा जोखोम जादोंमोन। बे बोसोरनियावबो थैनायनि अनजिमा या बारा जानो हागौ।